CELEX: 62020TN0509
Language: bg
Date: 2020-08-14 00:00:00
Title: Дело T-509/20: Жалба, подадена на 14 август 2020 г. — Daimler/Комисия

28.9.2020   
            
            
               BG
            
            
               Официален вестник на Европейския съюз
            
            
               C 320/30
            
         
      Жалба, подадена на 14 август 2020 г. — Daimler/Комисия
      (Дело T-509/20)
      (2020/C 320/62)
      Език на производството: немски
      
         Страни
      
      
         Жалбоподател: Daimler AG (Щутгарт, Германия) (представители: N. Wimmer, C. Arhold и G. Ollinger, Rechtsanwälte)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени спорното решение на ответника съгласно Регламент (ЕО) № 443/2009 на Европейския парламент и на Съвета (1), и по-конкретно съгласно член 8, параграф 5, втора алинея от него, доколкото в член 1, параграф 1 от това решение във връзка с таблици 1 и 2 от приложение I към него се посочват средните специфични емисии на CO2 (колона Г) и намаленията на емисии на CO2 от екологични иновации (колона И) за жалбоподателя,
               
            
                  —
               
               
                  да спре производството до окончателното произнасяне по дело T-359/19 с влязъл в сила съдебен акт, и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      С жалбата се иска отмяна на Решение за изпълнение (ЕС) 2020/1035 на Комисията от 3 юни 2020 година за потвърждение или изменение на предварителното изчисление на средните специфични емисии на CO2 и на целите за специфичните емисии за производителите на леки пътнически автомобили за календарната 2018 година в съответствие с Регламент (ЕС) 2019/631 на Европейския парламент и на Съвета (2).
      Това решение се обжалва на следните основания:
      
                  1.
               
               
                  Първо основание: нарушение на член 12, параграф 1, втора алинея от Регламент № 443/2009 във връзка с член 1, параграф 3 от Решение за изпълнение (ЕС) 2015/158 (3) във връзка с член 6, параграф 1 от Регламент за изпълнение (ЕС) № 725/2011 (4). Ответникът издава решението си в нарушение на упоменатите разпоредби, тъй като при проверката ad hoc прилага методика за изпитване, която не включва необходимата специфична предварителна подготовка.
                  
                              —
                           
                           
                              В член 1, параграф 3 от Решение за изпълнение (ЕС) 2015/158 Комисията определя специфична методика за изпитване. В съображение 10 от същото решение тя имплицитно приема, че тази методика за изпитване изисква специфична предварителна подготовка.
                           
                        
                              —
                           
                           
                              Без специфична предварителна подготовка не е възможно да се получат проверими, възпроизводими и съпоставими резултати, което е в противоречие с член 6, параграф 1, първо изречение от Регламент за изпълнение (ЕС) № 725/2011.
                           
                        
                              —
                           
                           
                              Освен това в противоречие с член 6, параграф 1, второ изречение от Регламент за изпълнение (ЕС) № 725/2011 провеждането на изпитвателната процедура без специфична предварителна подготовка не дава възможност дължащите се на иновативната технология намаления на емисиите на CO2 да се установят по реалистичен начин и с висока статистическа значимост.
                           
                        
                              —
                           
                           
                              Също така, без специфична предварителна подготовка липсва достатъчна връзка с „регулаторните изпитвателни процедури“, уредени в Регламент (ЕО) № 692/2008 (5) и съответно в Регламент (ЕС) 2017/1151 (6), а именно новият европейски цикъл на движение (NEDC) и съответно хармонизираната в глобален мащаб процедура за изпитване на леки превозни средства (WLTP). Предвид смисъла и целта на изпитвателната процедура и предвид съображение 9 от Регламент за изпълнение (ЕС) № 725/2011 обаче прилаганата изпитвателна процедура трябва да следва „регулаторната изпитвателна процедура“, така че и поради това е била необходима специфична предварителна подготовка в съответствие с метода, възприет при упоменатите регулаторни изпитвателни процедури.
                           
                        
            
                  2.
               
               
                  Второ основание: нарушение на член 12, параграф 2 от Регламент за изпълнение (ЕС) № 725/2011.
                  
                              —
                           
                           
                              Наред с това ответникът действа в нарушение на член 12, параграф 2 от Регламент за изпълнение (ЕС) № 725/2011, доколкото разпорежда екологичните иновации да не се вземат предвид за 2018 г., въпреки че разпоредбата изрично допуска такова решение само за следващата година.
                           
                        
            
                  3.
               
               
                  Трето основание: нарушение на правото на изслушване.
                  
                              —
                           
                           
                              Ответникът не изслушва жалбоподателя съобразно изискванията на общия правен принцип за зачитане на правото на защита и съобразно изискванията на член 41, параграф 2, буква а) от Хартата на основните права на Европейския съюз.
                           
                        
            
                  4.
               
               
                  Четвърто основание: неизпълнение на задължението за мотивиране.
                  Освен това ответникът не мотивира решението си съобразно изискванията на член 296, параграф 2 ДФЕС и член 41, параграф 2, буква в) от Хартата на основните права на Европейския съюз. В обжалваното решение той само абстрактно споменава за отклонения в изпитвателната методика. Той обаче не взема отношение по решаващия въпрос дали и доколко методиката за изпитване изисква специфична предварителна подготовка и дали е одобрил такава методика за изпитване в Решение за изпълнение (ЕС) 2015/158.
               
            
         (1)  Регламент (ЕО) № 443/2009 на Европейския парламент и на Съвета от 23 април 2009 година за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (ОВ L 140, 2009 г., стр. 1).
      
         (2)  ОВ L 227, 2020 г., стр. 37.
      
      
         (3)  Решение за изпълнение (ЕС) 2015/158 на Комисията от 30 януари 2015 година за одобряване на два високоефективни алтернатора на Robert Bosch GmbH като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 26, 2015 г., стр. 31).
      
         (4)  Регламент за изпълнение (ЕС) № 725/2011 на Комисията от 25 юли 2011 година за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 194, 2011 г., стр. 19).
      
         (5)  Регламент (ЕО) № 692/2008 на Комисията от 18 юли 2008 година за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 2008 г., стр. 1).
      
         (6)  Регламент (ЕС) 2017/1151 на Комисията от 1 юни 2017 година за допълване на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива (ЕО) 2007/46/ЕО на Европейския парламент и на Съвета, Регламент (ЕО) № 692/2008, Регламент (ЕС) № 1230/2012 и за отмяна на Регламент (ЕО) № 692/2008 на Комисията (ОВ L 175, 2017 г., стр. 1).